નકશાઓ અને આંકડાઓ પરથી ખેડૂતને પોતાના કૂવાનાં પાણી ઉપરાંત પાણીના અન્ય સ્ત્રોતની વાસ્તવિક સ્થિતિનો ખ્યાલ આવ્યો અને ખેડૂતોને પાકમાં ફેરફાર કરવાનું, પિયત પદ્ધતિ અને બિયારણની જાત બદલવાં જણાવાયું. ધાંધિયા ગામના ભૂજળ જાણકાર બાબુભાઈ સડાત કહે છે, “શરૂમાં ત્રણ અલગઅલગ ખેતરોમાં ઘઉંની એક જ જાતનું બિયારણ વાવી ફક્ત પાણી આપવાની પદ્ધતિ બદલી. જેમાં ખ્યાલ આવ્યો કે જીડબલ્યુ ૪૯૬(ઘઉંની એક જાત) સૌથી વધુ ૬-૭ પાણીમાં તૈયાર થાય છે. જેથી ખેડૂતોને લોક-૧ જાત વાવવાની સલાહ આપી, જે પાંચ પાણીમાં તૈયાર થતી હતી. બાદમાં દાંતીવાડા કૃષિ યુનિવર્સિટીની જીડબલ્યુ-૨૭૩ જાત અપનાવી. જે ૩-૪ પાણીમાં તૈયાર થઈ જાય છે.”